ניתן לבצע המון פעולות בממשק הניהול של וורדפרס, אך לא ניתן לבצע הכל. לפעמים עליכם לבצע שינוי כלשהו ישירות באחד מקבצי האתר. אולי תרצו לעשות זאת על מנת לחזק את אבטחת האתר או להוסיף פיסת קוד כלשהי. מחקר זריז בגוגל יוביל אתכם להבנה שעליכם להשתמש ב FTP – File Transfer Protocol על מנת לבצע זאת, אך מה זה בעצם FTP?
בקצרה – FTP מאפשר לכם להתחבר ישירות לשרת ולקבל גישה לקבצים מהם בנוי אתר הוורדפרס שלכם. FTP יאפשר לכם לערוך, להוסיף ולמחוק מידע וקוד בצורה ישירה ללא צורך להכנס לממשק הניהול. השימושים ב FTP מאד רחבים, והמון פעמים אף חוסכים לכם עבודה בביצוע פעולות שכיחות באתר.